Nr. C 297/16 . De Europæiske Fællesskabers Tidende 28.11.79 
Udtalelse om forslag til Rådets 10. direktiv om harmonisering af medlemsstaternes lovgiv­
ning om omsætningsafgifter som supplement til direktiv 77/388/EØF — Anvendelse af 
reglerne om merværdiafgift for udlejning af løsøregenstande 
Den tekst, som har været genstand for udtalelsen, er offentliggjort i De europæiske 
Fællesskabers Tidende nr. C 116 af 9. maj 1979, side 4. 
A. UDTALELSENS JURIDISKE GRUNDLAG 
Rådet besluttede den 3. maj 1979 i medfør af artikel 99, 100 og 198 i traktaten om 
oprettelse af Det europæiske økonomiske Fællesskab, at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 171. plenarforsamling, afholdt i 
Bruxelles den 26. og 27. september 1979, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — VEDTAGET FØLGENDE UDTALELSE: 
under henvisning til traktaten om oprettelse af Det 
europæiske økonomiske Fællesskab, særlig artikel 99, 
100 og 198, 
under henvisning til anmodning af 3. maj 1979, fra 
Rådet for De europæiske Fællesskaber om Udvalgets 
udtalelse, 
under henvisning til beslutning truffet af Udvalgets 
præsidium den 21. maj 1979 om at pålægge Afde­
lingen for økonomiske og finansielle anliggender at 
udarbejde udtalelse og beretning om direktivforslaget, 
under henvisning til afdelingens forhandlinger den 
18. september 1979, 
under henvisning til mundtlig beretning aflagt af hr. 
van Campen, og 
under henvisning til forhandlingerne på den 171. 
plenarforsamling den 26. og 27. september 1979, 
mødet den 26. september — 1. De forslag fra Kommissionen, som er indeholdt 
i ovennævnte 10. direktiv, kan kun vurderes i lyset af 
6. direktivs historie. Dette 6. direktiv vedrørende 
harmonisering af medlemsstaternes lovgivning om 
omsætningsafgifter blev vedtaget den 17. maj 1977. 
I mellemtiden er direktivet indarbejdet i samtlige EF-
landes nationale lovgivning, dog med undtagelse af 
Tyskland. Kommissionens oprindelige forslag til 6. 
direktiv blev godkendt af Parlamentet og Udvalget. 
Siden da er direktivforslaget blevet radikalt ændret på 
ministersniveau. Da »EF's egne midler« fik tillagt 
højeste prioritet fra 1. januar 1978, besluttede Europa-
Parlamentet at undlade at indlede samrådsproceduren 
om dette ændrede forslag. Til forskel fra den enkle 
bestemmelse i det oprindelige forslag opstod der 
m.h.t. begrebet »leveringsstedet for tjenesteydelsen« 
en kompliceret bestemmelse med forskellige kriterier, 
hvilket beroede på mangfoldige kompromisser mellem 
Rådets eksperter. 
2. Forslaget til 10. direktiv skal ses på baggrund af 
den særlige problematik omkring begrebet »leverings­
stedet for tjenesteydelsen« i forbindelse med udlejning 
af løsøregenstande, der opstår i to medlemsstater, 
efter at 6. direktiv er blevet vedtaget. 
28. 11.79 De Europæiske Fællesskabers Tidende Nr. C 297/17 
I tilfælde hvor en virksomhed, som er etableret i et 
EF-land (A) med lave afgiftssatser, opererer på udlej-
ningsmarkedet i et EF-land (B) med højere afgifts­
satser uden at være etableret sidstnævnte sted, med 
importerede eller på stedet indkøbte varer, er det den 
lavere afgiftssats i land A, som skal lægges til grund, 
og ikke den højere afgiftssats i land B, altså det land 
hvori de forretningsmæssige transaktioner faktisk 
finder sted. 
Herudover har udlejeren i land B mulighed for at få 
godtgjort den ved import eller indkøb i land B erlagte 
omsætningsafgift, nemlig med hjemmel i det endnu 
ikke vedtagne 8. direktiv. Medlemsstater med højere 
afgiftssatser er meget betænkelige ved denne situa­
tion. 
3. Det 10. direktiv tager sigte på at bringe denne 
Uønskede situation til ophør ved, at det sted, hvor 
løsøregenstanden faktisk stilles til lejers rådighed, 
betragtes som det sted, hvor udlejer har sit forret­
ningssted. 
4. Den af Kommissionen foreslåede , løsning 
afhjælper til en vis grad det fremdragne problem. Der 
opstår imidlertid vanskeligheder i forbindelse med 
transaktioner mellem EF-landene og tredjelandene, 
eftersom der her kan opstå forvridninger bl.a. som 
følge af dobbelt påligning af afgifter eller manglende 
afgiftspåligning. 
5. Under gennemgang af det 10. direktiv har 
diskussionen særlig drejet sig om begreberne »stedet, 
hvor genstanden stilles til disposition« og »benyttelses-
stedet«. 
Man var af den opfattelse, at »benyttelsesstedet« var 
at foretrække i denne forbindelse fremfor »stedet, 
hvor genstanden stilles til disposition«. 
Udfærdiget i Bruxelles, den 26. september Fra Kommissionens side blev det fastslået, at »benyt­
telsesstedet« er vanskeligt at definere og ligeledes 
giver anledning til forvridninger. Fra samme side frem­
førtes det desuden, at »benyttelsesstedet« i 90 % af de 
forekommende situationer vil være identisk med 
»stedet, hvor genstanden stilles til rådighed«. 
6. I mellemtiden har man i Ministerrådet drøftet 
det 8. direktiv om harmonisering af omsætningsaf­
gifter. Dette direktiv, der drejer sig om godtgørelse af 
afgifter for afgiftspligtige personer, som ikke er 
etableret i indlandet, er af særlig betydning for de 
forretningsmæssige transaktioner, men kunne næppe 
accepteres, såfremt problemet i det 6. direktiv ikke 
løses med vedtagelsen af det 10. direktiv. 
7. Kun af rent realistiske grunde er Udvalget af 
den opfattelse, at Kommissionens forslag kan 
godkendes, såfremt der tages hensyn til nedenstående 
overvejelser. 
8. Udvalget konstaterer, at den problematik, man 
nu står overfor, vil kunne løse sig selv via en harmoni­
sering eller en tilpasning af afgiftssatserne. 
Dernæst er Udvalget af den mening, at anvendelsen 
af artikel 17, stk. 4, i 6. direktiv, vedrørende tilbagebe­
taling bør udstrækkes til også at omfatte tredjelande. 
Til slut mener Udvalget, at det nu forekommer 
nødvendigt, at Kommissionen sammen med repræsen­
tanter for videnskaben og erhvervslivet atter sætter sig 
til bordet for at se nærmere på de omstridte begreber 
»benyttelse« og/eller »tilrådighedsstillelse«, så man i 
videst mulige omfang kan undgå de forvridninger, 
som opstår, så længe satserne ikke er ensartede. 
Raffaele VANNI 
Formand for 
Det økonomiske og sociale Udvalg